Diari Oficial de la Generalitat Valenciana


Sumari del DOGV 2214, del 24-02-1994 (1994/830640)

ORDRE d'11 de febrer de 1994, de la Conselleria de Medio Ambient per la qual s'estableixen ajudes en l'àmbit del II Pla d'Accions Prioritaries contra els Incendis Forestals.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/11/(1)/dof/vci/html**

### Dades del document

Número de DOGV
:   2214

Data del DOGV
:   24-02-1994

Secció del DOGV
:   DISPOSICIONS GENERALS

Número del document
:   1994/830640


Data del document
:   11-02-1994

Organisme emissor
:   Conselleria de Medi Ambient

Tipus de document
:   Ordre

ORDRE d'11 de febrer de 1994, de la Conselleria de Medio Ambiente per la qual s'estableixen ajudes en l'àmbit del II Pla d'Accions Prioritàries contra els Incendis Forestals. [94/1178]  
Vistes la Llei Forestal de la Comunitat Valenciana 3/1993, de 9 de desembre, de la Generalitat Valenciana, el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i l'Ordre del Ministeri d'Agricultura, Pesca i Alimentació, de 18 de febrer de 1992, per a l'establiment del II Pla d'Accions Prioritàries contra els Incendis Forestals.  
Considerant que cal fomentar a la Comunitat Valenciana els treballs de prevenció contra els incendis forestals.  
Vist que la Conselleria de Medio Ambiente ha redactat i aprovat catorze plans comarcals de defensa contra incendis forestals a la Comunitat Valenciana,  
ORDENE  
Article primer  
S'estableix una línia d'ajudes per a la realització d'activitats encaminades a la defensa contra els incendis forestals a la Comunitat Valenciana.  
Article segon  
Podran ser beneficiaris d'aquesta línia d'ajudes els propietaris de terrenys de titularitat pública o privada, els titulars de drets d'ús o gaudi de qualsevol naturalesa sobre aquests o qui haja concertat amb aquells convenis per a la realització de les actuacions i inversions previstes que estiguen incloses en un dels plans comarcals de defensa contra incendis forestals realitzats per la Conselleria de Medio Ambiente.  
Article tercer  
Tindran una subvenció fins al vuitanta per cent de la inversió total els següents treballs:  
- Silvicultura preventiva  
- Construcció i millora de pistes forestals.  
Article quart  
L'import màxim de la inversió serà de:  
- Silvicultura preventiva: 200.000 pessetes per hectàrea.  
- Construcció i millora de pistes forestals: 500.000 pessetes per quilòmetre. En terrenys accidentats pot arribar a 1.500.000 pessetes per quilòmetre.  
Article cinquè  
Les subvencions es concediran a càrrec dels pressupostos de la Generalitat Valenciana, programa 442.40, Restauració i protecció dels recursos naturals, capítol VII, Transferències de capital, línia 1377/000/94. Per a 1994, s'estableix un màxim global de quaranta-quatre milions de pessetes (37.523.796 PTA).  
Article sisè  
Un tècnic forestal de la Conselleria de Medio Ambiente valorarà la inversió susceptible de subvenció, i n'informarà el sol·licitant.  
Article setè  
Les persones interessades hauran de formular les peticions abans del 30 d'abril de cada any mitjançant una instància normalitzada dirigida al director general de Recursos Forestals. Les peticions hauran de presentar-se d'acord amb el que estableix la Llei 30/1992, de Règim Jurídic de les Administracions Públiques i del Procediment Administratiu Comú, o als serveis territorials de la Conselleria de Medio Ambiente a:  
Alacant: carrer del Professor Manuel Sala, núm. 2, CP 03953   
Castelló: carrer d'Herrero, núm. 23, CP 12543   
València: carrer de Francisco Cubells, núm. 5, CP 46291   
Article vuitè  
A la sol·licitud, cal afegir-hi la documentació següent:  
1. Per a tots els peticionaris:  
- Declaració jurada de la propietat de la finca diligenciada per l'ajuntament.  
- Quan el peticionari no siga el propietari de la finca, haurà d'adjuntar el dret d'ús i gaudi de les forests o el conveni que tinga amb el propietari.  
- Imprès d'altra a tercers per a pagaments de la Generalitat Valenciana, segellat per l'entitat bancària.  
- Memòria valorada dels treballs que s'han de fer, la qual haurà de contenir els apartats següents:  
\* Descripció de la finca amb la situació en el mapa 1:50.000 de l'Institut Geogràfic Nacional, i el mapa cadastral amb les parcel·les afectades o, si de cas hi manca, qualsevol altre que permeta identificar-les.  
\* Descripció dels treballs que s'han de realitzar.  
\* Pressupost desglossat.  
\* Import de l'ajuda sol·licitada.  
- Quan l'import dels treballs supere els tres milions de pessetes, caldrà afegir-hi un projecte i el pressupost signat per un tècnic forestal.  
- El beneficiari estarà obligat a acreditar, d'acord amb el que estableix l'Ordre de 7 de gener de 1991 de la Conselleria d'Economia i Hisenda, que està al corrent dels pagaments a la Seguretat Social i en el compliment de les obligacions fiscals, excepte en el cas de les corporacions locals.  
- Un programa d'actuació que garantesca l'execució dels treballs en l'exercici corrent.  
2. Persones físiques  
- Fotocòpia validada del document nacional d'identitat i el número d'identificació fiscal.  
- Certificat de la Tresoreria Territorial de la Seguretat Social, en què figure el règim pel qual cotitza el peticionari, i que indique que està al corrent de les seues obligacions.  
3. Persones jurídiques  
- Còpia validada dels estatuts de l'entitat i escriptura de constitució o qualsevol altre document admissible en dret que ho acredite.  
- Certificat de l'acta on figure l'acord de sol·licitar les ajudes i el nomenament de representant de l'entitat per a realitzar la gestió.  
4. Entitats locals i altres entitats públiques.  
- Acord pel qual s'aprova la sol·licitud de les ajudes.  
Article novè  
No s'admetrà més d'una sol·licitud per finca.  
Article deu  
Les activitats previstes en la sol·licitud no podran començar fins a l'aprovació de la subvenció. Els treballs iniciats no seran objecte de subvenció o, en tot cas, en seran excloses les parts executades.  
Article onze  
Els treballs hauran d'acabar-se abans del 15 de novembre de cada any.  
Si, per causa de força major, no es pot complir aquesta condició, es podrà demanar una pròrroga, la qual serà concedida si hi ha raons suficients.  
Si no es compleix el termini de la pròrroga, el beneficiari podrà perdre'n els drets.  
Article dotze  
1. Un tècnic forestal de la Conselleria de Medio Ambiente revisarà les inversiones i despeses objecte d'ajuda. Aquest requisit és imprescindible perquè el beneficiari cobre les ajudes.  
2. No obstant l'anterior, els serveis tècnics podran requerir del peticionari justificants de les inversions o despeses que, per la seua naturalesa, s'estimen procedents.  
Article tretze  
Les sol·licituds presentades en el termini que complesquen els requisits seran avaluades per unes comissions provincials que emetran informes previs a les resolucions de concessió de les subvenciones, les quals tindran en compte els plans de prioritats de defensa dels plans comarcals elaborats per la Conselleria de Medio Ambiente.  
Aquestes comissions provincials estaran compostes pel director territorial, el cap de la Unitat Forestal i un tècnic forestal. El director general de Recursos Forestals podrà designar, a més dels anteriors, un tècnic d'una altra especialitat.  
Establerta la selecció, reflectida en la corresponent proposta d'adjudicació i practicat el tràmit d'audiència previst en l'article 84 de la Llei 30/1992, de 26 de novembre, les comissions elevaran aquesta proposta a la Direcció General de Recursos Forestals perquè el conseller emeta la resolució definitiva. Aquesta resolució, que haurà de contenir les propostes seleccionades i l'import de les subvencions, serà publicada en el Diari Oficial de la Generalitat Valenciana i notificada als interessats.  
Contra la resolució podrà interposar-se un recurs contenciós administratiu avant el Tribunal Superior de Justícia de la Comunitat Valenciana en el termini de dos mesos, comptadors des de la publicació en el Diari Oficial de la Generalitat Valenciana, de conformitat amb el que disposen els articles 58 i següents de la Llei de la Jurisdicció Contenciosa Administrativa, de 26 de desembre de 1956 (BOE número 363, de 27 de desembre de 1956) i després de la comunicació prèvia a la Conselleria de Medio Ambiente, segons el que disposa l'article 110.3 de la Llei 30/1992, de 26 de novembre.  
Article catorze  
Si en el termini de tres mesos des de l'acabament de presentacions d'instàncies, no hi ha cap resolució expressa a les sol·licituds de subvenció, s'entendrà que aquestes han estat desestimades.  
Article quinze  
La subvenció es pagarà una vegada hagen estat justificades les despeses d'acord amb l'article dotze.  
Article setze  
En tot allò no regulat en aquesta ordre, regirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana.  
DISPOSICIÓ ADDICIONAL ÚNICA  
Aquestes subvencions són incompatibles amb les regulades en el Reial Decret 378/93 i en l'Ordre de la Conselleria de Medio Ambiente que el desenvolupa a la Comunitat Valenciana o amb les d'altres organismes públics amb la mateixa finalitat.  
DISPOSICIONS FINALS  
Primera  
Es faculta el director general de Recursos Forestals perquè en l'àmbit de les seues competències, prenga les mesures necessàries per a dur a terme el que disposa aquesta ordre.  
Segona  
Es delega el director General de Recursos Forestals de la Conselleria de Medio Ambiente per l'autorització del pagament de les subvencions previstes en aquesta ordre.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 11 de febrer de 1994  
El conseller de Medio Ambiente  
EMÈRIT BONO I MARTÍNEZ


Còpia Permalink ELI